வந்துரைத் திடினுங் கேளாய் மறுத்தெதிர் மொழிந்தா யென்னாக் கந்தனை வெகுள்வான் போலக் கழறினன் கருணை வள்ளல்.	29 1253	 அத்தன தியல்பு நோக்கி அறுமுகத் தமலன் ஐய சித்தமிங் கிதுவே யாகில் திசைமுகத் தொருவன் தன்னை உய்த்திடு சிறையின் நீக்கி ஒல்லையில் தருவ னென்னாப் பத்தியின் இறைஞ்சிக் கூறப் பராபரன் கருணை செய்தான்.	30 1254	 நன்சிறை எகினம் ஏனம் நாடுவான் அருளை நல்கத் தன்சிறை நின்றோர் தம்மைச் சண்முகக் கடவுள் நோக்கி